**Bestyrelsesmøde 2017.03.01 hos Dorthe**

**Deltagere:** Yvonne, Finn, Frank, Lone, Anne (suppl), Dorthe, Iben

**Afbud:** Birgitte

**Referenter:** Dorthe og Iben

# Dagsorden

1. **Siden sidst og ordentligt velkommen til de nye medlemmer**

Der er ikke rigtig sket noget. Ingen arrangementer siden generalforsamlingen. God mad, Finn kender rumlen fra tidligere, så det er reelt kun Frank som er ny-ny.

1. **Økonomi**
   1. **Hvordan står det til generelt?** 
      * Det ser faktisk ok ud lige pt. Der er ca. 22.000 kr. på kontoen.
      * Der skal lægges budget på hjemmesiden. Lone får carte blanche til at overføre 2016-regnskabet som budget for 2017.
   2. **Mulighed for afdrag på gæld?**
      * Vi afventer lige regning fra Carsten Engeldrum på reservedele til bl.a. Genvex.
      * JA har sendt et kontoudtog, men vi mener alle, at han har glemt, at han lånte huset i december 2015 som et afdrag på gælden. Det var angiveligt en mundtlig aftale (ellers må Iben rode i mapper og se, om der faktisk ligger en kontrakt). Lone tager kontakt til ham. Og hvis han ikke mener vi har ret, bøjer vi os og accepterer den saldo, han har opgivet til os. Vi kan efterhånden ikke være andet bekendt.
   3. **Oprettelse af Mobile Pay og Ibens kiggeadgang til konto**
      * Det er enstemmigt vedtaget, at vi skal have Mobile Pay og at vi som udgangspunkt må betale gebyrerne for transaktionerne uden at lægge det oveni prisen.
      * Det koster 300 kr. hver gang en anden end kortholder skal have kiggeadgang til kontoen. Da både Lone og Birgitte har adgang er vi enige om at fortsætte med ugentlige udskrifter til Iben og mailkorrespondance vedr. tilbagebetaling af depositum osv.
   4. **Udlejning og medlemskaber**
      * Der er ca. 60 medlemmer af huset lige nu, det skulle gerne bedres. Bl.a. via charmeoffensiv til bl.a. majmarked.
      * Forhåbentligt kommer MobilePay hurtigt op at køre, så betaling bliver nemmere.
      * Pokerklubben har huset hver onsdag og fortsætter med nuværende aftale om at betale elforbrug plus halvdelen af salg. Det giver efterhånden en pæn, ikke prangende, indtægt til huset. De planlægger flere større lørdagsturneringer i løbet af året. Igen giver de en pæn indtægt, dog ikke så stor som hvis huset blev lejet ud til andre, men det er ikke ret tit og så hellere lidt penge i kassen end slet ingen.
      * Betina har budt ind på at leje huset tirsdag i ulige uger til meditation mv. Hun betaler 400 kr. pr. gang og hvis der er større arrangementer, må vi have en snak med hende om at få en del af omsætningen/entreen.
      * I øvrigt er der ikke mange udlejninger til private fester pt.
      * Lars har stadig en koncert i støbeskeen 26/6.
2. **Arrangementer. Nu og et år frem.**

Vi kan ikke for alvor lægge os fast på datoer mere end ½ år frem.

*Ved fremtidige arrangementer opkræves ikke-medlemmer 20 kr. i døren.*

* 1. **Torsdagsbar i denne uge? Og skal vi fastholde torsdag eller prøve med fredag igen.**

Nej, ingen torsdagsbar i denne uge. Ændrer det til 4xårlige fredagsbarer. Følgende datoer er i spil:

17/3: Frank er tovholder. Vi andre hjælper med at stille op og giver en hånd med, om muligt.

16/6: Fredagsbar+grill/fællesspisning. Finn er tovholder.

15/9 + 15/12: Finn og Frank tovholdere.

* 1. **Generalforsamling Top.nu torsdag (altså samtidig med torsdagsbar)**

Yvonne og Finn tager til mødet. Det var bare formanden, som havde dårlig hukommelse ☺

* 1. **Majmarked – møde i Brugsen 15/3 kl. 19. Hvem tager med? Skal Mogens og makkeren hyres som kompensation for julefrokosten, hvis de ellers har tid?**
     + Finn er tovholder på arrangementet og tager til mødet i Brugsen.
     + Iben kontakter Jens Huusmann og videregiver kontaktoplysninger.
     + Lone tager kontakt til Mogens Rasmussen og hører, om ”Nolles” er interesseret i at spille til festen.
     + Anne tilbyder at lave maden.
  2. **Fællesspisninger. Har Margit svaret?**

Lone afventer stadig svar fra Margit. Der fastlægges derfor ikke datoer for fællesspisning endnu. Fredage duer ikke for pigeklubben, så det skal nok være torsdage. Den eneste fællesspisning, som dermed er på programmet allerede, er grill-arrangementet ifm. Fredagsbar 16/6.

* 1. **Revy 2018?**

Anne tager under mødet kontakt til nogle af de ”gamle” revyfolk. Der bliver sagt go4it. 1. weekend i marts 2018, dvs. 2.-3. marts.

* 1. **Tidlig opsporing af KOL – arrangement i samarb. med kommunen. Hverdagsaften snarest, men hvornår?**

21/3, 23/3 eller 4/4. Iben tager kontakt til sygeplejersken i morgen og finder den dag der passer dem bedst.

* 1. **Julefrokost 2017.** 
     + Skal annonceres TIDLIGT, gerne inden sommerferien!
     + Det bliver lørdag den 2/12.
  2. **Liv i forsamlingshusene – indledende møde torsdag 6/3. Hvem vil med.**

Det er så naturligvis torsdag den 6/4! Finn og Iben tager af sted.

* 1. **Foredragskoncert på en hverdag med Dennis Lyndom? (Johnny Cash)**
     + Alle synes det lyder som en fin idé. Bedst om vi kan skyde det til efteråret, april er for tæt på ift. markedsføring og maj er pakket. Juni kommer måske for tæt på enten Lars’ koncert eller ungernes skoleferie.
     + Iben tager kontakt til Dennis og undersøger, hvor sent vi kan aflyse omkostningsfrit. Der skal søges underskudsdækning hos kommunen. (NOTE FRA IBEN: Har gennemlæst principperne for Skanderborg Kommunes kulturpulje. Det ser ikke ud til, at vores arrangement kommer ind under, da formålet jo er at skabe overskud til huset. Men en underskudsgaranti burde heller ikke være nødvendig. 44 solgte billetter á 125,- og hans honorar er dækket. Kan ved at tjekke hans tourplan konstatere at det er det niveau billetterne er på, hvis der ikke er spisning med)
  2. **Sponsorbanko. VI SKAL I GANG NU!**
     + DATO: 20/4 kl. 19. Vi har travlt.
     + Dorthe og Iben kan ikke deltage på dagen.
     + Yvonne og Finn mødes med dem som har tid på dagen kl. 17.30 og gør klar. Dvs. at dem, som henter sponsorgaverne også skal sørge for at de er nogenlunde fordelt på om det er række-, plade- eller lotterigevinst.
     + Lone spørger Margit om Pigeklubben vil arrangere noget kage til kaffen.
     + Iben skriver mail/brev til potentielle sponsorer.
     + Yvonne printer til omdeling i byen.
     + Anne, Lone og Dorthe retter henvendelse til de handlende i midtbyen inkl. Bloms.
     + Finn og Frank tager sig af industriområdet.
     + Yvonne tager sig af de lokale virksomheder.
  3. **Andre ideer!**
     + Yvonne undersøger nærmere om børnearrangement
     + Frokostbobler og brunch ifm. SMUK? Evt. med standup, musik, … 2-3 timer max.
     + Tribute to Springsteen. Frank tager allerede under mødet kontakt til bandet, som er positivt stemt for at spille en koncert i huset. De første billetter er solgt, hvis saxofonisten er med ☺
     + LANaften for de ældre unger. Spørg Tina Clausen, hun vil gerne hjælpe, har hun sagt. Finn får snakket med Waoo om enkeltarrangement. Alternativt købes kabel og en eller anden boks-ting, der kan fordele.
     + ZUMBA med Bjarne. Anne skriver til ham og han er positivt stemt (men vi skal nok passe på med at hoppe for meget foran scenen).
     + ”Ungdomsklub” for de teenagere, som vælger ikke at tage i klub i Skanderborg (eller ryge stråhatte i bunkerne)? Anne og Lone spørger deres teens, om det kunne være en idé. Bare en-to aftener om måneden. Ingen fastlagte aktiviteter, de skal selv styre det og vi sælger så bare sodavand og evt. lidt mundgodt.

1. **Eventuelt**
   * + Borgerforeningen skal være et punkt på fremtidige dagsordener. Pt. er der ikke så meget. Finn tager med til generalforsamling i Top.Nu i morgen. Og beder Søren Krause om at levere skriftlige referater vedr. energi-halløjet.
     + Skal vi have tromlet folk sammen til en hovedrengøring af huset?
     + Middag for hjælpere? Middag for bestyrelsen og deres partnere?
2. **Næste møde**

4/4 kl. 18.30 hos Iben eller i forsamlingshuset. (NOTE: I forsamlingshuset med mindre en anden melder sig til at lægge hus til)

Vi skal huske at underskrive referaterne!